**กิตติกรรมประกาศ**

วิทยานิพนธ์ฉบับนี้สำเร็จสมบูรณ์ได้ด้วยความกรุณาและความช่วยเหลืออย่างสูงยิ่งจากผู้ช่วยศาสตราจารย์ ดร.วิทยา เจริญศิริ ที่ปรึกษาวิทยานิพนธ์หลัก รองศาสตราจารย์ ดร.สัญญา เคณาภูมิ ที่ปรึกษาวิทยานิพนธ์ร่วม รองศาสตราจารย์ ดร.ยุภาพร ยุภาศ ประธานกรรมการสอบ และรองศาสตราจารย์ ดร.สุเทพ เมยไธสง กรรมการสอบซึ่งเป็นผู้ทรงคุณวุฒิที่ให้คำปรึกษา ที่ได้ให้คำแนะนำ เสนอความคิดเห็นที่เป็นประโยชน์แก่ผู้วิจัยจนทำให้วิทยานิพนธ์สำเร็จลุล่วงลงได้ด้วยดี

ขอกราบขอบพระคุณ นายแพทย์สมพงษ์ จรุงจิตตานุสนธิ์ นายแพทย์สาธารณสุขจังหวัดขอนแก่น ผู้ช่วยศาสตราจารย์ ดร.กัลยา กุลสุวรรณ ผู้ช่วยศาสตราจารย์ ดร.ไพศาล วรคำ ดร.ลำพูน เสนาวัง อาจารย์ ดร.สุทิน ชนะบุญและ อาจารย์ ดร.ประทีป กาลเขว้า ผู้เชี่ยวชาญที่กรุณาให้คำแนะนำและตรวจสอบเครื่องมือให้ถูกต้อง อายุรแพทย์ ทีมสหวิชาชีพผู้เชี่ยวชาญ นายแพทย์อดุลย์ บำรุง และนางกมลา วัฒนายิ่งเจริญชัย รองนายแพทย์สาธารณสุขจังหวัดขอนแก่น นายแพทย์วิบูลศักดิ์ วุฒิธนโชติ นายสุริยันต์ สุเพ็งคำภา รวมถึงผู้เชี่ยวชาญที่เกี่ยวข้องที่ช่วยประเมินความเหมาะสมและเป็นไปได้ของรูปแบบการพัฒนาการจัดการสุขภาพประชาชนกลุ่มเสี่ยงโรคเบาหวาน จังหวัดขอนแก่น

ขอกราบขอบพระคุณคณาจารย์ทุกท่านที่กรุณาให้ความรู้ และประสบการณ์ในด้านต่างๆ ที่มีคุณค่ายิ่งในการศึกษาระดับปริญญาเอก สาธารณสุขอำเภอและผู้อำนวยการโรงพยาบาลส่งเสริมสุขภาพตำบล บุคลากรสาธารณสุข กลุ่มตัวอย่างประชาชนกลุ่มเสี่ยงโรคเบาหวานในพื้นที่เป้าหมายการวิจัยที่กรุณาให้ความร่วมมือและให้ข้อมูลอย่างดียิ่งในการวิจัยในครั้งนี้ เพื่อนนักศึกษาปริญญาเอกสาขาวิชารัฐประศาสนศาสตร์ที่ดูแลและเป็นกำลังใจตลอดระยะเวลาการศึกษา

ท้ายสุดที่เป็นกำลังใจสำคัญซึ่งทำให้ผู้วิจัยศึกษาจนสำเร็จคือ คุณประคองลักษณ์ จ่ากลาง และบุตรสาว ทันตแพทย์หญิงจินดาหรา จ่ากลาง

คุณค่าวิทยานิพนธ์เล่มนี้ ผู้วิจัยขอมอบเป็นเครื่องสักการบูชาพระคุณบิดา มารดา ครู อาจารย์ และผู้มีพระคุณทุกท่าน

### นายถนัต จ่ากลาง